CELEX: 62008CJ0248
Language: ro
Date: 2009-12-17
Title: Hotărârea Curții (camera a cincea) din data de 17 decembrie 2009. # Comisia Europeană împotriva Republicii Elene. # Neîndeplinirea obligațiilor de către un stat membru - Regulamentul (CE) nr. 1774/2002 - Articolul 4 alineatul (2) literele (a) și (c), articolul 5 alineatul (2) litera (c), articolul 6 alineatul (2) litera (b), articolele 10-15, 17, 18 și 26 - Subproduse de origine animală - Deșeuri - Îngropare fără tratare prealabilă - Lipsa unor controale oficiale - Instalații care asigură securitatea și gestionarea subproduselor de origine animală - Exploatare - Lipsa unei aprobări - Incinerarea materialelor cu riscuri specificate - Lipsa unor procedee corespunzătoare. # Cauza C-248/08.

Hotărârea Curții (Camera a cincea) din 17 decembrie 2009 – Comisia/Grecia
      (Cauza C‑248/08)
      „Neîndeplinirea obligațiilor de către un stat membru – Regulamentul (CE) nr. 1774/2002 – Articolul 4 alineatul (2) literele (a) și (c), articolul 5 alineatul (2) litera (c), articolul 6 alineatul (2) litera (b),
         articolele 10-15, 17, 18 și 26 – Subproduse de origine animală – Deșeuri – Îngropare fără tratare prealabilă – Lipsa unor controale oficiale – Instalații care asigură securitatea și gestionarea subproduselor de origine animală – Exploatare – Lipsa unei aprobări – Incinerarea materialelor cu riscuri specificate – Lipsa unor procedee corespunzătoare”
      
      1.                     Acțiune în constatarea neîndeplinirii obligațiilor – Acțiune împotriva unei practici administrative contrare dreptului comunitar
            – Admisibilitate – Condiții (art. 10 CE, 211 CE și 226 CE) (a se vedea punctele 21, 22, 26-28 și 58)
      2.                     Protecția sănătății publice – Norme sanitare privind subprodusele de origine animală care nu sunt destinate consumului uman
            – Obligația statelor membre de a dispune de infrastructurile corespunzătoare și de a adopta toate măsurile impuse pentru a
            se conforma normelor respective – Obligație de rezultat [Regulamentul nr. 1774/2002 al Parlamentului European și al Consiliului,
            art. 4 alin. (2) lit. (a) și (c), art. 5 alin. (2) lit. (c), art. 6 alin. (2) lit. (b), art. 10-15, 17, 18 și 26] (a se vedea
            punctele 34-37, 48, 49, 56-59, 66 și 68)
      Obiectul 
      
         
               Neîndeplinirea obligațiilor de către un stat membru – Încălcarea articolului 4 alineatul (2), a articolului 5 alineatul (2),
                  a articolelor 10-15, 17, 18 și 26 din Regulamentul (CE) nr. 1774/2002 al Parlamentului European și al Consiliului din 3 octombrie
                  2002 de stabilire a normelor sanitare privind subprodusele de origine animală care nu sunt destinate consumului uman (JO L 273,
                  p. 1, Ediție specială, 03/vol. 44, p. 113) – Îngroparea subproduselor de origine animală fără tratare prealabilă – Lipsa unor
                  controale oficiale
               
            Dispozitivul 
      
         
                  1)
               
               
                  
               
               
                  	Prin neaplicarea și neimpunerea în mod corect a Regulamentului (CE) nr. 1774/2002 al Parlamentului European și al Consiliului
                     din 3 octombrie 2002 de stabilire a normelor sanitare privind subprodusele de origine animală care nu sunt destinate consumului
                     uman, în ceea ce privește îngroparea în rampe de gunoi fără tratare prealabilă, lipsa unor controale oficiale, aprobarea instalațiilor
                     de gestionare a subproduselor de origine animală și incinerarea materialelor cu riscuri specificate, Republica Elenă nu și‑a
                     îndeplinit obligațiile care îi revin în temeiul articolului 4 alineatul (2) literele (a) și (c), al articolului 5 alineatul
                     (2) litera (c), al articolului 6 alineatul (2) litera (b), al articolelor 10-15, 17, 18 și 26 din Regulamentul nr. 1774/2002.
                  
               
            
         
                  2)
               
               
                  
               
               
                  	Obligă Republica Elenă la plata cheltuielilor de judecată.